Tõnu Kangron
Tõnu Kangron (sündinud 27. mail 1941 Meeksi vallas Tartumaal) on eesti koorijuht. Ta on lõpetanud 1959. aastal Tartu Muusikakooli koorijuhtimise erialal Roland Laasmäe klassis ja 1964. aastal Tallinna Riikliku Konservatooriumi koorijuhtimise erialal Jüri Variste klassis. Aastatel 1964–1975 töötas Maardu Keskkooli muusikaõpetajana, 1975–1986 oli Tallinna Pedagoogilise Instituudi koorijuhtimise õppejõud, 1986–? oli Tallinna Riikliku Konservatooriumi muusikapedagoogika õppejõud. Ta on juhatanud mitut koori. Aastatel 1966–1987 oli ta Eesti Televisiooni ja Raadio Segakoori dirigent. Ta on juhatanud ka Maardu segakoori (1974–1977), Tallinna Pedagoogilise Instituudi segakoori, Sisekaitseakadeemia kammerkoori, Tallinna Meestelaulu Seltsi Türnpu Meeskoori ja Turba Kultuurimaja naiskoori Nelli.